На выставе экспанаваліся індывідуальныя і калектыўныя работы, розныя па тэматыцы, кампазіцыі і тэхніцы выканання. Дзеці прадставілі на конкурс тканыя і вышываныя вырабы, народных лялек і лялек у нацыянальным строі, беларускі традыцыйны рэгіянальны касцюм, лямец, тэкстыльных аўтарскіх лялек, тэкстыльныя арт-аб’екты. Работы паказалі высокае майстэрства іх аўтараў. 80 лепшых работ прадставяць Міншчыну на Рэспубліканскай выставе дэкаратыўна-прыкладной творчасці навучэнцаў “Саматканы цуд”, якая пройдзе ў Нацыянальным цэнтры мастацкай творчасці дзяцей і моладзі.